Mga enot na misionerong Kastila nag'arabot sa lugar kan Batangas nangyari kan taon 1572. Kan 1581 an mga otoridad Espanyol naisipan na muknaon an sarong pueblo sa lugar na buru-boklod (ngonyan, "Hilltop" an apod) kun saen nakatogdok an presenteng Kapitolyo Probinsyal kan Batangas, bagay na napangyari pagsolnop kan kahadean nin Koumintang sa nasabing lugar. An bagong muknang banwaan naapod "Batangan" ta darakulang batang an nakukua duman hale sa kakahoyan na naglakopan sa lugar. An mga Espanyol pignombrahan si Don Agustin Casilao bilang pinakaenot na gobernadorcillo. An siring na titulo kan taon 1894 nasanglaen kan "capital municipal". Kan panahon na idto, mga 1870, an mga sitio pa sana iyo an  Balagtas, Bilogo, Bolbok, Bukal, Catandala, Konde, De La Paz, Kumintang Ibaba, Matuko, Mapagong, Paharang Kanluran, Pairang, Pinamucan, Patulo, Sampaga, San Agapito, San Isidro ang Talahib.